Ալեն Ժիրես

**Ալեն Ժիրես** (, ), ֆրանսիացի ֆուտբոլիստ և մարզիչ։ Մրցաշարի ողջ պատմության ընթացքում Ֆրանսիայի առաջնությունում անցկացրած հանդիպումների քանակով երկրորդ տեղում է՝ 587 խաղ, «Բորդո» ակումբի պատմության լավագույն ռմբարկու՝ 179 գոլ։

## Խաղացողի կարիերա
Ալեն Ժիրեսը, որը ծնունդով Ժիրոնդի դեպարտամենտից է, իր կարիերան սկսել է «Բորդո» ակումբում 1970 թվականին։ 20-րդ դարի 70-ական թվականներին ակումբը հիմնականում պայքարում էր Առաջին լիգայում մնալու համար, սակայն Էմե Ժակեի թիմ գալով՝ «Բորդոյի» մոտ սկսվել է մեծ հաղթանակների շրջան, որը ներառում էր երկու չեմպիոնական տիտղոս՝ Ֆրանսիայի գավաթ և ՈՒԵՖԱ Չեմպիոնների Լիգայի կիսաեզրափակիչ դուրս գալը, որում «Բորդոն» պարտվել է միայն Միշել Պլատինիի գլխավորած «Յուվենտուսին»։ 1974 թվականի սեպտեմբերի 7-ին Ալեն Ժիրեսը Լեհաստանի հավաքականի հետ խաղում իր նորամուտն է նշել Ֆրանսիայի հավաքականի կազմում, բայց ազգային թիմի կազմում Ժիրեսը հաստատուն տեղ ձեռք է բերել միայն 1976 թվականին՝ Միշել Իդալգոյի՝ Ֆրանսիայի հավաքականի մարզիչ դառնալուց հետո։  Իդալգոն ազգային թիմում ստեղծել է «կախարդական հրապարակ» (Carré magique) դաշտի կենտրոնում՝ կազմված Պլատինիից, Լուիս Ֆերնանդեսից, Ժան Թիգանից և Ժիրեսից․ այս խաղացողների շնորհիվ ֆրանսիացիները 1982 թվականի աշխարհի առաջնությունում գրավել են 4-րդ տեղը  և 3-րդ տեղը՝ աշխարհի առաջնություն 1986-ում։ Սակայն այս թիմի հիմնական նվաճումը եվրո 1984-ի հաղթանակն էր։ 1986 թվականի հունիսի 25-ին ֆուտբոլի աշխարհի առաջնությունում Ժիրեսն իր վերջին հանդիպումն է անցկացրել Ֆրանսիայի հավաքականի կազմում, որը պարտվել է Գերմանիայի հավաքականին։ Ժիրեսն ազգային թիմում անցկացրել է 47 հանդիպում (30 հաղթանակ, 10 ոչ-ոքի և 7 պարտություն) և դարձել 6 գոլի հեղինակ։ Աշխարհի առաջնությունից հետո Ժիրեսը հեռացել է «Բորդոյից» և տեղափոխվել «Օլիմպիկ Մարսել» ակումբ, որտեղ 1988 թվականին ավարտել է կարիերան՝ Ֆրանսիայի առաջնությունում անցկացնելով ընդհանուր առմամբ 586 հանդիպում և դառնալով 163 գոլի հեղինակ։ Հանդիպումների քանակով նա Ֆրանսիայի առաջնության պատմության մեջ երկրորդ տեղն է զբաղեցնում Ժան-Լյուկ Էտորիից հետո, որի հաշվին կա 754 հանդիպում։

## Մարզչի կարիերա
Ֆուտբոլիստի կարիերայի ավարտից հետո Ժիրեսը դարձել է մարզիչ՝ 1995 թվականին գլխավորելով «Թուլուզ» ակումբը, որը մարզել է երկու տարի։ 1998 թվականին Ժիրեսը ստանձնել է «Պարի Սեն Ժերմենի» մարզչի պաշտոնը, բայց արդեն երեք ամիս անց հեռացվել է՝ գավաՀայֆայի «Մաքքաբիից» կրած պարտությունից հետո, որը համեմված էր Ֆրանսիայի առաջնության անհաջող մեկնարկով։ Այնուհետև Ժիրեսը կրկին եկել է «Թուլուզ»՝ ակումբի հետ աշխատելով մոտ 9 ամիս։ 2001 թվականին Ժիրեսը գլխավորել է Մարոկկոյի Ֆար ակումբը։

2004 թվականին Ժիրեսը գլխավորել Է Վրաստանի հավաքականը, սակայն թիմի հետ աշխարհի առաջնության ընտրական փուլում հաջողության չհասնելով՝ լքել է երկիրը։

2006 թվականի մարտից մինչև 2010 թվականի փետրվարը Ժիրեսը գլխավորել է Գաբոնի հավաքականը, որը հրաժարվել է երկարաձգել նրա հետ պայմանագիրը։

2012 թվականի օգոստոսի 20-ին Բել-Էր ամրոցում (որը «Բորդո» ակումբի մարզաբազա է) Ալեն Ժիրեսին շնորհվել է Պատվո լեգեոնի շքանշան։ Մրցանակը հանձնել է ՈՒԵՖԱ-ի նախագահ Միշել Պլատինին, որը Ժիրեսի երկարամյա գործընկերն է Ֆրանսիայի հավաքականում։ Արարողությանը ներկա էին «Բորդոյի» և Ֆրանսիայի հավաքականի 80-ականների սկզբի և կեսերի բազմաթիվ նշանավոր մարզիչներ և խաղացողներ, որոնց հետ նա հաջողություններ է գրանցել ինչպես Ֆրանսիայում, այնպես էլ Եվրոպայում և աշխարհում։ Ժիրեսը շքանշանի ասպետ է դարձել դեռևս 2007 թվականի դեկտեմբերին։

2015 թվականի մարտի 18-ին Ժիրեսը գլխավորել է Մալիի հավաքականը։ 2017 թվականի սեպտեմբերին լքել Է Մալիի հավաքականի գլխավոր մարզչի պաշտոնը։

2018 թվականի դեկտեմբերի 13-ին նշանակվել է Թունիսի հավաքականի գլխավոր մարզիչ։

## Ձեռքբերումներ
**Որպես խաղացող**

**Բորդո**
* Ֆրանսիայի չեմպիոն՝ 1984, 1985
* Ֆրանսիայի փոխչեմպիոն՝ 1983
* Ֆրանսիայի առաջնության արծաթե մեդալակիր՝ 1986, 1981
* Ֆրանսիայի գավաթի գավաթակիր՝ 1986
* Չեմպիոնների գավաթի խաղարկության կիսաեզրափակչի մասնակից՝ 1985
* Ալպերի գավաթի գավաթակիր՝ 1980

 **Օլիմպիկ Մարսել**

* Ֆրանսիայի փոխչեմպիոն՝ 1987
* Ֆրանսիայի գավաթի եզրափակչի մասնակից՝ 1987
* Գավաթի խաղարկության կիսաեզրափակիչ՝ 1988

 **Ֆրանսիայի Հավաքական**

* Աշխարհի առաջնություն 4-րդ տեղ՝ 1982
* Եվրոպայի չեմպիոն՝ 1984
* Արտեմիո Ֆրանկայի գավաթի գավաթակիր՝ 1985
* Աշխարհի առաջնության բրոնզե մեդալակիր՝ 1986

**<big>Անձնական</big>**

* Ըստ France Football-ի՝ Ֆրանսիայի տարվա ֆուտբոլիստ՝ 1982, 1983, 1987
* France Football-ի արծաթե գնդակ՝ 1982
* Արտեմիո Ֆրանկի գավաթի գավաթակիր՝ 1985
* «Բորդոյի» ռեկորդակիր հանդիպումների քանակով՝ 592 խաղ

; Որպես մարզիչ

 **[[ՊՍԺ]]**

* Ֆրանսիայի սուպերգավաթակիր՝ 1998

**ՖԱՌ**

* Տրոնի գավաթակիր՝ 2003

## Ելույթների վիճակագրություն

## Ծանոթագրություններ

## Արտաքին հղումներ
* Профиль на footballplayers.ru 

 
Կատեգորիա:Բորդոյի ֆուտբոլիստներ
Կատեգորիա:Վրաստանի ֆուտբոլի հավաքականի մարզիչներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլային մարզիչներ